มันนี่ทูเดย์
ธสน.จัดสัมมนาเอสเอ็มอี
26 เม.ย. 2559

ธสน.จัดสัมมนาเอสเอ็มอี
ธนาคารเพื่อการส่งออกและนำเข้าแห่งประเทศไทย (ธสน.) จัดสัมมนาให้ผู้ประกอบการเอสเอ็มอี โดยไม่มีค่าใช้จ่าย ในหัวข้อ “เพิ่มโอกาสผู้ส่งออกไทย ขยายตลาดมั่นใจกับ EXIM” วันที่ 12 พ.ค. 2559 เวลา 13.00-16.30 น. ที่สำนักงานใหญ่ เพื่อเรียนรู้การเตรียมความพร้อมในการส่งออก รวมถึงการจัดการความเสี่ยงในการจัดทำเอกสารส่งออกและความเสี่ยงจากอัตราแลกเปลี่ยน และการส่งออกอย่างไรให้ปลอดภัยไร้ความเสี่ยง ผู้ประกอบการสำรองที่นั่งได้ทางเว็บไซต์ www.exim.go.th โดยไม่มีค่าใช้จ่าย สอบถามโทร. 02-271-3700 ต่อ 1733-9
เปลี่ยนบ้านเป็นเงิน
นายณัฐพล ลือพร้อมชัยผู้ช่วยกรรมการผู้จัดการใหญ่สายงานสินเชื่อเพื่อที่อยู่อาศัย ธนาคารกรุงศรีอยุธยา เปิดเผยว่า ได้เปิดตัวแคมเปญ “สินเชื่อกรุงศรีโฮมฟอร์แคช” บ้านเปลี่ยนเป็นเงิน สำหรับลูกค้าที่ต้องการสินเชื่ออเนกประสงค์แบบผ่อนชำระรายเดือน พร้อมจัดโปรโมชั่นพิเศษลุ้นรับทาวน์โฮม 2 ชั้น ในโครงการบ้านพฤกษา รถยนต์มาสด้า 2 หรือทองคำมูลค่า 1 หมื่นบาท รวม 102 รางวัล มูลค่ารวมกว่า 2.88 ล้านบาท เมื่อยื่นขอสินเชื่อกรุงศรีโฮมฟอร์แคช ระหว่างวันนี้-30 พ.ย. 2559